
30.
[bookmark: _Hlk80741847][bookmark: _GoBack]Par Ogres novada pašvaldības domes saistošo noteikumu Nr. 21/2026 “Ogres novada pašvaldības aģentūras “Ogres komunikācijas” nolikums” izdošanu

            Ogres novadā pašlaik tiek īstenoti vairāki projekti jaunu mobilitātes un sabiedriskā transporta savienojumu punktu izveidei un esošo uzlabošanai Ogres novada teritorijā, izbūvējot mobilitātes un sabiedriskā transporta savienojumu punktus Ikšķilē, Ķegumā, Ciemupē un Ogrē. Projekta Upes prospektā 15A, Ogrē kopējās izmaksas ir  2 986 678,69 EUR. Lai saņemtu Eiropas Savienības finansējumu projekta realizācijai Ogrē, Centrālās finanšu un līgumu aģentūras (CFLA) nosacījums paredz aktualizēt Ogres novada pašvaldības saistošos noteikumus “Ogres novada pašvaldības aģentūras “Ogres komunikācijas” nolikums”.
            Ogres novada pašvaldības aģentūra “Ogres komunikācijas” (turpmāk – Aģentūra) ir Ogres novada pašvaldības domes izveidota pašvaldības iestāde, kas savā darbībā īsteno no pašvaldības funkcijām izrietošus pārvaldes uzdevumus, sniedzot pakalpojumus un īstenojot pašvaldības un starptautiskus projektus un programmas saskaņā ar Aģentūrai noteikto kompetenci. 
           Aģentūras darbību noteica Ogres novada pašvaldības (turpmāk – pašvaldība) 2014. gada 13. novembra saistošie noteikumi Nr. 32/2014 “Ogres novada pašvaldības aģentūras “Ogres komunikācijas” nolikums” (turpmāk – saistošie noteikumi), kas bija spēkā līdz 2025. gada 1. janvārim.   
            Lai gan ir uzsākts pašvaldības kapitālsabiedrību un iestāžu reorganizācijas process, saskaņā ar CFLA prasībām saistošos noteikumus nepieciešams aktualizēt, lai precīzāk noteiktu tiesisko pamatojumu Aģentūras sniegto sabiedrisko ūdenssaimniecības pakalpojumu nepārtrauktībai līdz reorganizācijas pabeigšanai, un funkcijas nodošanai citam pakalpojuma sniedzējam.     
            Ņemot vērā nepieciešamību aktualizēt saistošos noteikumus, ir sagatavots jauns pašvaldības domes saistošo noteikumu “Ogres novada pašvaldības aģentūras “Ogres komunikācijas” nolikums” projekts un paskaidrojuma raksts.
            Pašvaldību likuma 46. panta trešā daļa noteic, ka saistošo noteikumu projektu un tam pievienoto paskaidrojuma rakstu, pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā. Viedokļus un priekšlikumus par saistošo noteikumu projektu rakstveidā varēja iesniegt no 2026. gada 9. septembra līdz 22. septembrim.  Noteiktajā termiņā sabiedrības viedokļi vai priekšlikumi netika saņemti.
Ņemot vērā minēto, saskaņā ar Pašvaldību likuma 44. panta otro daļu, 47. panta pirmo daļu, Publisko aģentūru likuma 16. panta otro daļu,

balsojot: ar 16 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Pāvels Kotāns, Raivis Rubīns, Raivis Ūzuls, Sarmīte Ozoliņa), "Pret" – nav, "Atturas" – 4 (Dace Kļaviņa, Matīss Mežaks, Santa Ločmele, Uldis Skudra), "Nepiedalās" – nav, 
Ogres novada pašvaldības dome NOLEMJ:

1. Izdot Ogres novada pašvaldības domes saistošos noteikumus Nr. 21/2026 “Ogres novada pašvaldības aģentūras “Ogres komunikācijas”  nolikums”, turpmāk – Noteikumi, (pielikums). 
2. Uzdot Ogres novada pašvaldības Centrālās administrācijas Juridiskajai nodaļai triju darbadienu laikā pēc Noteikumu un paskaidrojuma raksta parakstīšanas nosūtīt tos publicēšanai oficiālajā izdevumā “Latvijas Vēstnesis”.
3. Uzdot Ogres novada pašvaldības Centrālās administrācijas Komunikācijas nodaļai pēc Noteikumu spēkā stāšanās publicēt Noteikumus Ogres novada pašvaldības oficiālajā tīmekļvietnē.
4. Uzdot Ogres novada pašvaldības Centrālās administrācijas Kancelejai pēc Noteikumu spēkā stāšanās nodrošināt Noteikumu brīvu pieeju Ogres novada pašvaldības ēkā.
5. Uzdot Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt Noteikumu brīvu pieeju pašvaldības pilsētu un pagastu pārvaldēs.
6. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

